வானமெங்கும் வஞ்சியின் வடிவம்

வானமெங்கும் வஞ்சியின் வடிவம் ப.மதியழகன் மெல்லிடையாள், கொடிநடையாள்! விழிகளிரண்டால் சமர் புரிவாள். ! கண்மணியாள், பொன் நிறத்தாள்! செவ்விதழால் நவிலும் தேன்குரலால்! மயிலிறகாய் தேகமெங்கும் வருடிக்கொடுப்பாள். ! நிலவொளியாள், மலர் முகத்தாள்! மென் பஞ்சுப் பாதங்களால் மண் அளப்பாள். ! ஈசனின் இடப்பாகமானவள், உயிர்களுக்கு வித்தானவள்! நாணி நிலம் பார்த்து வெட்கி கன்னம் சிவப்பாள். ! ஒளியின் கிரணமானவள், வானவில்லின் வண்ணங்களானவள்! தனது தோற்றப் பொலிவைக் கொண்டு! விண்ணையே வியக்க வைப்பாள். ! ஸ்படிக நீரானவள், மழையின் சுவை போன்றவள்! முத்துப் போன்ற பற்களைக் கொண்டு! சிந்தும் புன்னகையால் அந்த மின்னலையே தோற்கடிப்பாள். ! நதியின் நீரலையானவள், புயலின் மையம் போன்றவள்! சிறு நகத் தீண்டலிலே மானிடனை தேவனாக்கி! தனது வியத்தகு ஆற்றலை உலகோருக்கு உணர வைப்பாள். ! கார்மேகமானவள், விருட்சத்தின் வேர் போன்றவள்! தனது தயை குணத்தால் பூமிப்பந்தின் சுழற்சியையே! கண நேரம் நிறுத்திவைப்பாள். ! நிலைச்சுடரானவள், குழந்தையின் பசியைப் போக்கும்! பால் போன்றவள்! ஏக்கத்தினை காதல் பரிசாக தந்து,! காதலையும், காதலனையும்! உயிரோடு கல்லறையில் புதைத்து வைப்பாள். ! மலரின் நறுமணமானவள், விடை காண இயலாத! புதிர் போன்றவள்! என்றும் வளராத தேய்பிறையாய்! ஆடவர்களின் வாழ்வை மாற்றி வைப்பாள். ! தெய்வத்தாயானவள், கருவறை தெய்வச்சிலை போன்றவள்! தனது உணர்வெழுச்சிகளை சம்ஹாரம் செய்து! உள்ளத்திலேயே பூட்டி வைப்பாள். ! ஐம்பூதங்களானவள், உடலை இயக்கும் உயிர் போன்றவள்! அன்று தில்லை நடராஜரின் ஆனந்த தாண்டவத்தை! மனக்கண்ணால் கண்டு அகிலம் வியக்க! உள்ளிருந்து அந்தச் சிவகாமி ஆட்டுவித்தாள்